jkorsvik/nowiki_second_scrape_merged huggingface dataset:
Ray Houghton

Raymond James Houghton (født 9. januar 1962 i Glasgow) er en tidligere skotsk fotballspiller som spilte på midtbanen i en rekke engelske klubber og som representerte Irland på landslagsnivå. Mest kjent er han imidlertid for sin tid som midtbanespiller i Liverpool FC.
Houghton begynte karrieren sin i West Ham United FC i junioravdelingen før han skrev under en profesjonell kontrakt som 17-åring 5. juli 1979. Han fikk imidlertid kun en kamp for klubben som innbytter, og 7. juli 1982 skrev han under for Fulham FC. Her spilte han seg til en fast plass på laget, og han ble i klubben frem til 1985 da han signerte for Oxford United FC.
I Oxford vant han sitt første trofé da klubben i sesongen 1985/1986 vant Ligacupen med en 3–0-seier i finalen mot Queens Park Rangers FC. Houghton scoret forøvrig det andre målet i finalen. Han ble i klubben frem til 19. oktober 1987 da han ble hentet til Liverpool for 825 000 pund av manager Kenny Dalglish.
Han fikk sin debut for klubben fem dager senere, 24. oktober i bortekampen mot Luton Town FC på Kenilworth Road Stadium i en kamp Liverpool vant 1-0. Hans første mål kom 4. november i bortekampen mot Wimbledon FC på Plough Lane i kampen som endte 1–1.
Han ble i Liverpool frem til 28. juli 1992 etter å ha spilt totalt 202 kamper og scoret 38 mål for klubben. Turen gikk videre til Birmingham og Aston Villa FC. Her var han med på å vinne Ligacupen i sesongen 1993/1994.
Houghton spilte også for Crystal Palace FC, Reading FC og Stevenage Borough FC før han la opp som spiller i 2000.
Han fikk totalt 73 kamper og scoret seks mål for det irske landslaget.


== Medaljer ==


=== Oxford ===


==== Vinner ====
1985/1986: Ligacup.


=== Liverpool ===


==== Vinner ====
1987/1988: Ligamester.
1988/1989: Charity Shield.
1988/1989: FA-Cup.
1989/1990: Ligamester.
1990/1991: Charity Shield.
1991/1992: FA-Cup.


==== Nummer 2 ====
1987/1988: Tapende finalist FA-Cup.
1988/1989: Nr. 2 i ligaen.
1990/1991: Nr. 2 i ligaen.


=== Aston Villa ===


==== Vinner ====
1993/1994: Ligacup.


== Se også ==
Statistikk om Liverpool FC.


== Referanser ==


== Eksterne lenker ==
(de) Ray Houghton – Munzinger Sportsarchiv 
(en) Ray Houghton – FIFA 
(en) Ray Houghton – UEFA 
(en) Ray Houghton – Transfermarkt 
(en) Ray Houghton – national-football-teams.com 
(en) Ray Houghton – Soccerbase.com 
(en) Ray Houghton – FootballDatabase.eu 
(en) Ray Houghton – EU-Football.info 
(en) Ray Houghton – FBref 
Profil på Liverpools offisielle hjemmeside
Profil på LFChistory.net
International Socialist Organization (Zimbabwe)

International Socialist Organization er en trotskistisk organisasjon i Zimbabwe. Den er en del av International Socialist Tendency som ledes av britiske Socialist Workers Party. Organisasjonen utgir en avis kalt Socialist Worker.
International Socialist Organization er i opposisjon til både ZANU-PF og MDC og hevder å bli undertrykt av den zimbabwiske staten.

On the whole it is not safe for us to do street sales with our paper any more, though we can still hold public meetings if we are careful about security. The new press laws pushed through by Mugabe are going to make a lot of what we say very difficult to publish, because of course it is critical of the government.' (ISO statement)


== Referanser ==


== Eksterne lenker ==
Offisielt nettsted
Kristin Roset

Kristin Roset (født 22. oktober 1979 på Sandane i Gloppen kommune) er en norsk journalist, og tidligere friidrettsutøver (mellomdistanseløp). Hun representerte Gloppen Friidrettslag og ble norsk mester på 800 meter tre ganger fra 1999 til 2001. Fra 2007 til 2014 var hun redaktør for magasinet «Birkebeiner'n» som i 2013 ble endret til Magasinet Birken. I dag jobber hun som journalist for Dagbladet, er redaktør for Magasinet Friidrett og Magasinet SKIsport og skriver bloggen Springerinne.com. Hun er forfatter av boken Spring for livet som handler om spiseforstyrrelser og toppidrett, som kom ut på Det Norske Samlaget i 2016.


== Bakgrunn ==
Hun vokste opp på Fitje, sør for Sandane sentrum, hun har to eldre brødre, og hennes eldste bror, lensmann i Gloppen, Nils Ove Roset, var hennes trener gjennom det meste av karrieren. Han var selv en habil 400 meterløper og representerte Norge som juniorutøver. Hun gikk idrettsfag ved Firda vidaregåande skule fra 1995 til 1998. Kristin Roset bor på Lillehammer.


== Journalistkarriere ==
Roset tok sin journalistutdannelse ved Høgskolen i Oslo, og arbeidet deretter som journalist i lokalavisen Firda Tidend på Sandane. Hun ble daglig leder i Rogaland Friidrettskrets, og bosatte seg i Stavanger. I desember 2007 ble hun ansatt som redaktør for sportsmagasinet Birkebeiner'n. Etter mammapermisjon i 2014 / 15 startet hun som journalistfrilans for Dagbladet og skriver bloggen Springerinne.


== Idrettskarriere ==
Roset drev tidlig med utholdenhetsidretter, og var en god langrennsløper, men fant seg best til rette på friidrettsbanen. Hun representerte Sandane Turn og Idrettslag i de aldersbestemte klassene, og Gloppen Friidrettslag som junior og seniorutøver. I 1999 vant hun 800 meter under NM, og fulgte opp med ytterligere to seire i 2000 og 2001. Hun fikk sølv i 2002 og bronse i 2003. Hennes personlige rekord på 800 meter er 2.03,64 satt under et stevne i Drammen, 8. juli 2001. Resultatet gjør henne til Norges åttende beste 800 meter løper gjennom tidene (per august 2008). På 1500 meter har hun bestenoteringen 4.10,56, fra et stevne i Cork i Irland 6. juli 2002. Det resultatet gir henne niendeplass på listen over 1500 meterløpere gjennom tidene i Norge.


=== NM-medaljer ===


== Se også ==
Liste over kjente personer fra Gloppen kommune
Liste over kjente elever ved Firda videregående skole


== Referanser ==


== Eksterne lenker ==
Sportmedia.no: Birkebeiner'n
Vekstfaktor

Begrepet vekstfaktor refererer til naturlig forekommende
proteiner som kan stimulere cellevekst og -differensiering.
Vekstfaktorer er viktige i reguleringen av mange cellulære prosesser.
De opptrer typisk som signalmolekyler mellom celler, for eksempel
cytokiner og hormoner, som binder seg til reseptorer på
overflaten til målcellen.


== Vekstfaktorer kontra cytokiner ==
Iblant brukes begrepene vekstfaktor og cytokin om hverandre.
Historisk var cytokiner assosiert med hematopoetiske (bloddannende) celler og
immunceller. I det sirkulatoriske systemet og i beinmarg hvor celler kan ligge
omsluttet av væske gir det intuitiv mening at cellene kan kommunisere gjennom
signalproteiner som transporteres i væsken. Etterhvert som ulike grener av
forskningen konvergerte ble det imidlertid klart at enkelte av de samme
signalproteinene som ble brukt i det hematopoetiske systemet og immunsystemet
også ble brukt av mange andre typer celler og vev. Mens vekstfaktor impliserer en positiv stimulans av celledeling er
cytokin et nøytralt ord som også dekker signaler som får målcellen til å gå
gjennom programmert celledød.
Harry Dym

Professor Harry Dym (hebraisk הארי דים) er en matematiker ved Weizmann-instituttet i Israel. Han er kjent for oppdagelsen av Dyms ligning.


== Referanser ==


== Eksterne lenker ==
Harry Dym ved Mathematics Genealogy Project
Harry Dym ved Weizmann-instituttets hjemmesider
44 Harvest House

44 Harvest House eller bare Harvest House er en seks etasjer høy bygning i Harare i Zimbabwe. Bygningen ligger på Nelson Mandela Avenue 44 og Angwa Street og tjener som MDCs offisielle hovedkontor. Harvest House er MDCs sentrum både fysisk og politisk. Alle avdelingene, sekretærene, assistentene og rådgiverne har kontorer her. Bygningen inneholder også to konferanserom hvor MDC holder sine pressekonferansen og andre møter.


== Referanser ==


== Eksterne lenker ==
MDCs offisielle nettside Arkivert 27. mars 2008 hos Wayback Machine.
Slaget ved Nagashino

Slaget ved Nagashino (japansk: 長篠の戦い; Nagashino no Tatakai) var et slag som fant sted 28. juni 1575 ved Nagashinoborgen i Mikawa-provinsen i Japan. Borgen hadde vært under beleiring av Takeda Katsuyoris styrker siden 17. juni. Okudaira Sadamasa, en Tokugawa-vasall, kommanderte den beleirede styrken. Borgen var under beleiring fordi den truet Takeda-klanens forsyningslinjer. 
Både Tokugawa Ieyasu og Oda Nobunaga sendte tropper for å løfte beleiringen. Bland Odas tropper var det mellom 1000 og 1500 arkebusere. Det endte med at Katsuyoris styrker led nederlag. Seieren til Odas vestlige taktikk og skytevåpen over Takedas kavaleriangrep er ofte regnet som et vendepunkt i japansk krigføring, og som Japans første "moderne" slag. Men, Takedas kavaleritaktikker var kun blitt introdusert en generasjon tidligere, av Takedas far, Takeda Shingen, mens skytevåpen allerede hadde blitt brukt i tidligere slag. Oda hadde bare forbedret dem, noe som førte til den avgjørende seieren ved Nagashino.
Fred Anton Ingebrigtsen

Fred Anton Ingebrigtsen (født 12. oktober 1964) er en norsk forretningsmann fra Randaberg, mest kjent som tidligere eier og gründer av selskapet Acta Kapitalforvaltning. 


== Gründer og fotballentusiast ==
Han grunnla Acta sammen med Alfred Ydstebø i 1990 i Stavanger. I mars 1998 fusjonerte selskapet med meklerhuset Sundal Collier & Co. I 2007 anslo bladet Kapital at Ingebrigtsen var god for 1,5 milliarder kroner, hvilket definerte ham som Norges 101. rikeste.Selv om Ingebrigtsen beskrives av media som «mediesky» har han nok blitt mest kjent for  Acta-saken. Som ung skal han ha vært en allsidig idrettsmann. Som fotballspiller var han sentral som dyktig forsvarsspiller i  Randaberg fotballklubb.


== Acta-saken ==
Den 16. juni 2008 ble Ingebrigtsen sammen med fem andre siktet og pågrep politiet i Rogaland for brudd på reglene i verdipapirhandelloven. På politiets pressekonferanse i Sandnes etter pågripelsen kom det frem mistanke om at de fem siktede skal ha vært organisert som en gruppe, og at det skal dreie seg om investeringer i 100-millionersklassen.Den 16. november 2012 ble han dømt til 9 års fengsel i saken. Saken ble forsøkt anket til Høyesterett, men Høyesteretts ankeutvalg avviste anken i 2016.


== Referanser ==
Ove Meidell

Ove Gude Meidell (1903–1942) var assistent fra Statens viltundersøkelser. Han var elev ved Kongsgård skole i Stavanger.Meidell måtte avbryte sitt universitetsstudium grunnet sykdom og døde kun 39 år gammel.
Mellom 1929 til 1933 fant han i alt 103 ulike arter: 81 bier samt 22 humler.  Svært få nordmenn har vært opptatt av å foreta studier av villbienes levekår, men Meidell var et unntak. Hans omfattende kartleggingsvirksomhet har gitt forskerne meget viktig kunnskap for å forstå hvorledes faunaen er i endring.
De sosiale og solitære biers liv ble gjort til gjenstand for de mest inngående studier, som selv ikke et flerårig sykeleie kunne avbryte.På dødsleiet mottok han gullmedaljen fra Universitetet i Oslo for en avhandling om småfugl i Suldal.


== Referanser ==
Tom Køhlert

Tom Køhlert (født 30. april 1947) er en dansk fotballtrener for Brøndby IF, som spiller i den øverste divisjonen i Danmark, SAS-ligaen. 
Han ble valgt som ny trener for Brøndby i januar 2007, da René Meulensteen sluttet  som hovedtrener. Han har kontrakt med klubben til sommeren 2009.


== Eksterne lenker ==
(en) Tom Køhlert – WorldFootball.net
Dynndjevel

Dynndjevel blir også kalt amerikansk kjempesalamander. Dyret kan bli opp til 75 cm lange. De lever i elver, for det meste i det østlige USA. 


== Eksterne lenker ==
(en) dynndjevel i Encyclopedia of Life 
(en) dynndjevel i Global Biodiversity Information Facility 
(en) dynndjevel hos Fossilworks 
(en) dynndjevel hos ITIS 
(en) dynndjevel hos NCBI 
(en) Kategori:Cryptobranchus alleganiensis – bilder, video eller lyd på Wikimedia Commons 
(en) Cryptobranchus alleganiensis – galleri av bilder, video eller lyd på Wikimedia Commons 
Cryptobranchus alleganiensis – detaljert informasjon på Wikispecies
Ildsalamander

Ildsalamander (Salamandra salamandra på latin) kan bli opp til 30 cm lang. Den er gul og svart og har en giftig hudutsondring. Den finnes i Nord-Afrika, Vest-Asia og i Mellom-og Sør-Europa.
I folketroen trodde man at ildsalamanderen kunne tåle å stå i ilden uten å bli skadd. Bakgrunnen var at ildsalamandere lå i dvale i vedstabler, og når man kastet ved på bålet hendte det at dyr som lå å sov våknet opp og kom krypende ut. Dette er bakgrunnen for forestillingen om fabeldyret salamander knyttet til ild.


== Referanser ==


== Eksterne lenker ==
(en) Ildsalamander i Encyclopedia of Life 
(en) Ildsalamander i Global Biodiversity Information Facility 
(no) Ildsalamander hos Artsdatabanken 
(en) Ildsalamander hos Fauna Europaea 
(en) Ildsalamander hos ITIS 
(en) Ildsalamander hos NCBI 
(en) Kategori:Salamandra salamandra – bilder, video eller lyd på Wikimedia Commons 
(en) Salamandra salamandra – galleri av bilder, video eller lyd på Wikimedia Commons 
Salamandra salamandra – detaljert informasjon på Wikispecies
Asiablåvaktel

Asiablåvaktel (Excalfactoria chinensis) er en fugl som finnes hovedsakelig i India, Kina og på Malaysia. Den blir cirka 13 cm stor, og lever maks i 6 til 8 år.
Hvis en asiablåvaktel blir skremt vil den fly rett opp til de treffer taket, for så å falle rett ned på gulvet igjen. Dette kan føre til at de mister mange av de fjærene som de har på hodet. Hvis den blir skremt har den også lett for å skade seg selv eller andre, og den er derfor ikke å anbefale som kjæledyr for barn.
Arten er i Norge også kjent under navnet 'kinesisk dvergvaktel'.


== Eksterne lenker ==
(en) Asiablåvaktel i Global Biodiversity Information Facility 
(en) Asiablåvaktel hos ITIS 
(en) Kategori:Excalfactoria chinensis – bilder, video eller lyd på Wikimedia Commons 
(en) Excalfactoria chinensis – galleri av bilder, video eller lyd på Wikimedia Commons 
Excalfactoria chinensis – detaljert informasjon på Wikispecies
Flodørn

Flodørn (Icthyophaga vocifer) er en afrotropisk rovfugl i haukefamilien. Den er nært beslektet med gasserflodørn (I. vociferoides) og er nasjonalfugl i Zimbabwe og Zambia.


== Biologi ==
Flodørn er en stor fugl, hvor hunnen (3,2-3,6 kg) er større enn hannen (2-2.5 kg). Vingespennet er cirka 170–210 cm. Kroppen er hovedsakelig brun med svarte store vinger. Hodet, brystet og stjerten er hvit og nebbet gult med en svart tupp.
Flodørn finnes fra det søndre Mauritania og østover til Eritrea og Etiopia, og videre sørover til Sør-Afrika. Den er vanlig nær ferskvannsinnsjøer og elver, selv om den også kan forekomme langs kysten og ved elvemunninger og laguner.Flodørn trives i akvatiske habitat og lever hovedsakelig av fisk, men tar også pattedyr, reptiler og andre fugler.


== Referanser ==


== Eksterne lenker ==
(en) Flodørn – oversikt og omtale av artene i WORMS-databasen 
(en) Flodørn i Encyclopedia of Life 
(en) Flodørn i Global Biodiversity Information Facility 
(no) Flodørn hos Artsdatabanken 
(en) Flodørn hos Fossilworks 
(en) Flodørn hos ITIS 
(en) Flodørn hos NCBI 
(en) Kategori:Haliaeetus vocifer – bilder, video eller lyd på Wikimedia Commons 
(en) Haliaeetus vocifer – galleri av bilder, video eller lyd på Wikimedia Commons 
Haliaeetus vocifer – detaljert informasjon på Wikispecies
Solfuglfamilien

Solfugler (Nectariniidae) er en gruppe fargerike, men små spurvefugler. De finnes cirka 130 arter. Over halvparten av solfuglene er utbredt i Afrika sør for Sahara. De andre artene er utbredt fra Sør-Asia til Australia. Som det vitenskaplige navnet på gruppen antyder, lever de hovedsakelig av nektar.
Solfuglene er like kolibrier i Amerika og honningetere i Australia i utseende. Dette skyldes skyldes konvergent evolusjon heller enn slektskap. Alle de tre gruppene lever av nektar, og deler både de lange nebbene, flygestilen og de vakre fargene. 


== Eksterne lenker ==
(en) solfuglfamilien – oversikt og omtale av artene i WORMS-databasen 
(en) solfuglfamilien i Encyclopedia of Life 
(en) solfuglfamilien i Global Biodiversity Information Facility 
(no) solfuglfamilien hos Artsdatabanken 
(en) solfuglfamilien hos Fossilworks 
(en) solfuglfamilien hos ITIS 
(en) solfuglfamilien hos NCBI 
(en) Kategori:Nectariniidae – bilder, video eller lyd på Wikimedia Commons 
(en) Nectariniidae – galleri av bilder, video eller lyd på Wikimedia Commons 
Nectariniidae – detaljert informasjon på Wikispecies
Paul Isberg

Paul Isberg (født 2. september 1882, død 5. mars 1955) var en svensk seiler som deltok i OL 1912 i Stockholm.
Isberg ble olympisk mester med den svenske båten Kitty som vant 10-metersklassen. Mannskapet besto av Isberg, Harald Wallin, Filip Ericsson, Harry Rosenswärd, Carl Hellström, Herman Nyberg, Erik Wallerius og Humbert Lunden. Det var fire båter i 10-metersklassen, to svenske, en finsk og en russisk. Kitty vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten Nina på andreplass og den russiske Gallia II tok bronse.


== OL-medaljer ==
 1912  Stockholm -  Gull i seiling, klasse 10 meter  Sverige


== Eksterne lenker ==
(en) Paul Isberg – Olympedia 
(en) Paul Isberg – Sports-Reference (OL-resultater – arkivert) 
(en) Paul Isberg – databaseOlympics.com (arkivert) 
(sv) Paul Isberg – Sveriges olympiske komité
Humbert Lundén

Humbert Lundén (født 7. januar 1882, død 5. februar 1961) var en svensk seiler som deltok i OL 1912 i Stockholm.
Lundén ble olympisk mester med den svenske båten Kitty som vant 10-metersklassen. Mannskapet besto av Lundén, Harald Wallin, Filip Ericsson, Harry Rosenswärd, Carl Hellström, Herman Nyberg, Paul Isberg og Erik Wallerius. Det var fire båter i 10-metersklassen, to svenske, en finsk og en russisk. Kitty vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten Nina på andreplass og den russiske Gallia II tok bronse.


== OL-medaljer ==
 1912  Stockholm -  Gull i seiling, klasse 10 meter  Sverige


== Referanser ==


== Eksterne lenker ==
(en) Humbert Lundén – Olympedia 
(en) Humbert Lundén – Sports-Reference (OL-resultater – arkivert) 
(en) Humbert Lundén – databaseOlympics.com (arkivert) 
(sv) Humbert Lundén – Sveriges olympiske komité
Herman Nyberg

Herman Nyberg (født 22. februar 1880 død 6. juli 1968) var en svensk seiler som deltok i OL 1912 i Stockholm. 
Nyberg ble olympisk mester med den svenske båten Kitty som vant 10-metersklassen. Mannskapet besto av Nyberg, Harald Wallin, Filip Ericsson, Harry Rosenswärd, Carl Hellström, Paul Isberg, Erik Wallerius og Humbert Lunden. Det var fire båter i 10-metersklassen, to svenske, en finsk og en russisk. Kitty vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten Nina på andreplass og den russiske Gallia II tok bronse.


== OL-medaljer ==
 1912  Stockholm -  Gull i seiling, klasse 10 meter  Sverige


== Referanser ==


== Eksterne lenker ==
(en) Herman Nyberg – Olympedia 
(en) Herman Nyberg – Sports-Reference (OL-resultater – arkivert) 
(en) Herman Nyberg – databaseOlympics.com (arkivert) 
(sv) Herman Nyberg – Sveriges olympiske komité
Jacob Munch

Jacob Edvard Munch (født 9. august 1776 i Christiania, død 10. juni 1839 samme sted) var en norsk offiser og maler. 


== Liv og virke ==
Han var blant Norges første akademiutdannede kunstnere ved Kunstakademiet i København (1804–1806) og senere Paris-opphold, trolig som elev av David. Etter studiene arbeidet han i Italia og Tyskland.
Han malte en rekke portretter av datidens kjente personer i empirisk, noe stiv stil. Munch ble invitert til Norge i 1813 av Christian Frederik, kommende norsk konge. Tidligere samme år hadde Munch vært i København og malt et bilde av Christian Frederiks sønn, prins Frederik (den senere kong Frederik VII). Da Christian Frederik ble valgt til norsk konge av riksforsamlingen på Eidsvoll i 1814, sørget han for å få hengt opp Munchs bilde av sønnen i riksforsamlingssalen. «Carl Johans kroning i Trondhjems domkirke» fra 1818 ble til på kongelig bestilling. Nasjonalgalleriet har en del av hans verker. Han var med å grunnlegge Den kongelige tegneskole i Christiania i 1818 og virket også som lærer der. J
Jacob Munch var gift med memoarforfatteren  Emerentze Munch. 

		


== Se også ==
Om slekten Munch


== Referanser ==


== Eksterne lenker ==
(en) Jacob Munch – kategori av bilder, video eller lyd på Commons
Erik Wallerius

Erik G. Wallerius (født 16. april 1878, død 7. mai 1967) var en svensk seiler som deltok i De olympiske leker i 1908 i London og 1912 i Stockholm.
Wallerius ble olympisk mester i 1912 med den svenske båten «Kitty», som vant 10 meter-klassen. Mannskapet besto av Wallerius, Harald Wallin, Filip Ericsson, Harry Rosenswärd, Carl Hellström, Herman Nyberg, Paul Isberg og Humbert Lunden. Det var fire båter i 10 meter-klassen, to svenske, en finsk og en russisk. «Kitty» vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten «Nina» på andreplass og den russiske «Gallia II» tok bronse.
Fire år tidligere, under OL 1908 i London, var Wallerius med på den svenske båten «Vinga» som kom på andreplass bak den britiske båten «Cobweb» i 8-metersklassen.


== OL-medaljer ==
 1912  Stockholm -  Gull i seiling, klasse 10 meter  Sverige
 1908  London -  Sølv i seiling, klasse 8 meter  Sverige


== Eksterne lenker ==
(en) Erik Wallerius – Olympics.com 
(en) Erik Wallerius – Olympic.org 
(en) Erik Wallerius – Olympedia 
(en) Erik Wallerius – Sports-Reference (OL-resultater – arkivert) 
(en) Erik Wallerius – databaseOlympics.com (arkivert) 
(sv) Erik Wallerius – Sveriges olympiske komité 
(en) Erik Wallerius – World Sailing
Leif Olav Halse

Leif Olav Halse (født 24. august 1957 i Drammen, død 29. september 2008 i Tønsberg) var en norsk lokalpolitiker for FrP.
Han var gruppeleder for sitt parti i Vestfold fylkesting, og vararepresentant i Tønsberg bystyre.


== Referanser ==
Carl Hellström

Carl Ludvig Hellström (født 10. desember 1864, død 4. juli 1962) var en svensk seiler som deltok i de olympiske leker både i 1908 i London og 1912 i Stockholm.
Hellström ble olympisk mester med den svenske båten Kitty som vant 10 meter-klassen. Mannskapet besto av Hellsröm, Harald Wallin, Filip Ericsson, Harry Rosenswärd, Herman Nyberg, Paul Isberg, Erik Wallerius og Humbert Lunden. Det var fire båter i 10 meter-klassen, to svenske, en finsk og en russisk. Kitty vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten Nina på andreplass og den russiske Gallia II tok bronse.
Fire år tidligere, under OL 1908 i London, var Hellström med på den svenske båten Vinga som kom på andreplass bak den britiske båten Cobweb i 8 meter-klassen.


== OL-medaljer ==
 1912  Stockholm -  Gull i seiling, klasse 10 meter  Sverige
 1908  London -  Sølv i seiling, klasse 8 meter  Sverige


== Eksterne lenker ==
(en) Carl Hellström – Olympics.com 
(en) Carl Hellström – Olympic.org 
(en) Carl Hellström – Olympedia 
(en) Carl Hellström – Sports-Reference (OL-resultater – arkivert) 
(en) Carl Hellström – databaseOlympics.com (arkivert) 
(sv) Carl Hellström – Sveriges olympiske komité 
(en) Carl Hellström – World Sailing
Gjertruds sigøynerorkester

Gjertruds Sigøynerorkester er en norsk musikergruppe som blir ledet av fiolinisten Gjertrud Økland.
Gruppen har spilt sammen siden 1989 med besetningen Helene Waage (cello, sang), László Rácz (hakkebrett/cimbalom), Pål Thorstensen (kontrabass), Georg Michael Reiss (klarinett, tárogáto), Tom Karlsrud (trekkspill) og Trond Villa (bratsj).
Gjennom studieturer var orkesteret tidlig opptatt av den ungarske sigøynermusikk. Senere har de i tillegg spesialisert seg på sigøynermusikk fra Russland og Romania. Klezmer og jiddisch musikk har også tilkommet repertoaret. De har utgitt flere plater. Orkesteret spilte på Elias Akselsens Høstdrømmer fra 1999, og har samarbeidet med Akselsen flere ganger, både på plate og i konserter.


== Diskografi ==
Gjertruds Sigøynerorkester med gjester (1992)
Gjertruds Sigøynerorkester (1996)
Gjertruds Sigøynerorkester, Jeg er på vandring (Lærdal Musikkproduksjon, 2005) med Elias Akselsen og Bente Kahan


== Eksterne lenker ==
(en) Gjertruds sigøynerorkester på Discogs 
(en) Gjertruds sigøynerorkester på MusicBrainz 
MySpace-profil